Wat as... : jesuslifetogether.com
Jesus as PERSOON is vir onGelowiges en mense met 'n goeie hart baie aantreklik! Laat ons die Opgestane JESUS sien!
"God was egter besig om te laat gebeur wat al die profete vroeër oor die Messias aangekondig het – dat Hy sou ly. Kom tot inkeer en maak reg met God sodat Hy julle sondes sal uitwis. Dan sal die teenwoordigheid van die Here tye van oplewing tot gevolg hê, en Hy sal Jesus julle Messias weer na julle toe stuur. Hy moet in die hemel bly totdat die tyd aangebreek het wanneer God alles nuut maak, soos God dit lank gelede deur sy heilige profete belowe het. Moses het gesê: 'Die Here julle God sal 'n Profeet soos ek uit julle volk vir julle laat voortkom. Luister mooi na alles wat Hy vir julle sê.' Moses het ook nog verder gesê: 'Elkeen wat nie na daardie Profeet luister nie, sal van die volk van God afgesny en vernietig word.' Van Samuel af het elke profeet gepraat oor wat vandag gebeur. Júlle is die kinders van daardie profete, en julle het deel aan die verbond wat God met julle voorvaders gesluit het. God het mos vir Abraham gesê: 'In jou nageslag sal al die families van die aarde geseën word.' Toe God sy Dienaar in die wêreld laat kom het, het Hy Hom heel eerste na julle, Israeliete, toe gestuur om vir julle tot 'n seën te wees deurdat julle almal van julle verkeerde paaie af omdraai." Handelinge 3 :18-26
"Maar die Dag van die Here sal so onverwags kom soos 'n dief. Dan sal die hemele met 'n groot gedruis verdwyn, die hemelliggame in vuur opgaan en die aarde met alles wat daarop is, vergaan. Aangesien alles om ons só gaan wegbrand, moet julle leefstyl soveel meer aan God toegewy wees en moet julle naby aan Hom lewe! Sien uit na die Dag van God en maak dat dit nog gouer kom, die dag waarop die Here die hemele aan die brand sal steek en die hemelliggame in vlamme sal wegsmelt." 2 Petrus 3 :10-12